पाएं अपने शहर की ताज़ा ख़बरें और फ्री ई-पेपरडाउनलोड करें
बहेड़ा थाना क्षेत्र की एक महिला को ससुराल पक्ष के लोगों ने दहेज के लिए जलाकर मारने का प्रयास किया। इसे लेकर महिला थाना में ससुराल वालों के खिलाफ एफआईआर दर्ज की गई है। उसने पुलिस को बताया कि वह किसी तरह अपनी जान बचाई है। मामले को लेकर शिवराम गांव निवासी स्व. खालिक की पुत्री नरगिस खातून की ओर से महिला थाना में आवेदन दिया गया है। उसका कहना है कि 26 दिसंबर 2015 को उसकी शादी सदर थाना क्षेत्र के लबान गांव निवासी मो. असलम के पुत्र मो. नेमतुल्ला से हुई थी. ससुराल वालों ने पति को अरब जाने के लिए उसकी मां से दो लाख रुपए की मांग की। उसकी मां ने एक लाख 60 हजार रुपए कर्ज लेकर ससुराल वाले को दे दिया। इसके बाद उसका पति अरब चला गया। वहां उसका पति चार वर्ष तक रहा। पीड़िता का कहना है कि इस दौरान उसे कोई संतान नहीं हुआ और इस वजह से ससुराल वाले उसे बांझिन कहते हुए प्रताड़ित करने लगे। परेशान होकर वह अपने मायके में ही रहने लगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn